 **ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

**Κως, 09 Ιουνίου 2016**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

ΘΕΜΑ : ‘’ Αύριο στις 2 το μεσημέρι η πρώτη συνάντηση αντιπροσωπειών των Δήμων Κω και Μπόντρουμ’’

Η πρώτη συνάντηση των αντιπροσωπειών των Δήμων Κω και Μπόντρουμ, πραγματοποιείται αύριο στις 2 το μεσημέρι στο Δημαρχείο του Μπόντρουμ.

Αντικείμενο της συνάντησης η πρόταση του Δήμου Κω για την ανακήρυξη των δύο δήμων, ως τουριστικής ζώνης και η συνεργασία στην εξάλειψη των συνεπειών του μεταναστευτικού στις τοπικές οικονομίες και στον τουρισμό.

Η συνεργασία θα εξειδικευθεί με συγκεκριμένο πλαίσιο και δράσεις ενώ θα υπάρξει και κοινή συνεδρίαση των δύο δημοτικών συμβουλίων.

Επικεφαλής της αντιπροσωπείας του Δήμου Κω θα είναι ο Δήμαρχος Κω κ.Κυρίτσης, ο οποίος θα έχει και κατ΄ ιδίαν συνάντηση με το Δήμαρχο του Μπόντρουμ κ. Mehmet Kocadon. Στην αντιπροσωπεία του Δήμου Κω, για αυτή την πρώτη διμερή συνάντηση, μετέχουν ο Πρόεδρος του Δημοτικού Συμβουλίου κ.Μυλωνάς και ο Αντιδήμαρχος κ.Σιφάκης και ο Πρόεδρος της Μαρίνας κ. Μαραγκός.

**Γραφείο Τύπου Δήμου Κω**